Bouaké

Bouaké eller Bwake er en by i Elfenbenskysten. Byen er hovedstaden i regionen Vallée du Bandama. Bouaké er den nest største byen i landet og den hadde 775 300 innbyggere ved folketellingen i 2002. Byen har vokst noe utrolig de siste 20 årene, for i 1975 var folketallet kun 175 264. 

Bouaké er kjent for det store karnevalet som blir arrangert i byen. Byen har flere forskningsinstitutter, høyskoler og en flyplass. Byen er også det viktigste handelssentret og samferdselsknutepunktet i innlandet. Næringslivet omfatter blant annet tobakksprodukter, produksjon av byggemateriale, næringsmiddelindustri og tekstilindustri, hvorav hovedsakelig bomullsindustri. I tillegg er det funnet både gull, kvikksølv og mangan i nærheten av byen. 

Byen ble grunnlagt i 1899 som en fransk militærstasjon.

Byer i Elfenbenskysten